[{"text_idx": "#000000", "text": "Saif Morlan ar safle hen gapel Seilo a oedd yn cynnwys y capel ei hun, ysgoldy a mans (Beth-seilun). Ffrwyth gweledigaeth aelodau Capel y Morfa ydyw, ac yn adlewyrchiad o awydd yr aelodau i sefydlu canolfan bwrpasol fyddai\u2019n estyn allan i\u2019r gymuned a\u2019i gwasanaethu."}, {"text_idx": "#000002", "text": "Erbyn 1995, yr oedd adeilad Seilo wedi\u2019i ddymchwel ond roedd yr ysgoldy yn parhau i sefyll ac yn dal i gael ei ddefnyddio gan Gapel y Morfa er bod ei gyflwr yn dirywio. Yr oedd yr awydd i sefydlu canolfan bwrpasol yn parhau hefyd \u2013 canolfan fyddai\u2019n gweithredu fel pont rhwng yr eglwys a chymunedau Aberystwyth a thu hwnt gan roi sylw arbennig i berthynas ffydd a diwylliant a hynny yn yr ystyr ehangaf."}, {"text_idx": "#000004", "text": "Roedd yr ysgoldy wedi\u2019i adnewyddu a\u2019i gysylltu a\u0302 Beth-seilun i greu\u2019r ganolfan fodern, aml-bwrpas a welir heddiw. Mae\u2019r ysgoldy ei hun bellach yn neuadd fawr ag adnoddau ar gyfer perfformiadau cerddorol a theatrig ac Ystafell Werdd sydd hefyd yn gweithredu fel ystafell bwyllgor. Ceir ail ystafell bwyllgor (Ystafell Dawel), swyddfa a Bar Coffi ar lawr gwaelod Beth-Seilun, a datblygwyd rhan o\u2019r estyniad newydd yn oriel gelf."}]